

Årsberetning 2022

Hamar Frisbee Club

# 1 Oversikt over klubbens organer

## Styrets sammensetning

Leder: Thorbjørn Viberg

Nestleder: Mathias Bergum

Styremedlemmer: Vegard Paulsen, Kabir Hromalic, Simen Storbekken

Vara: Truls Stenberg (tiltrådt som styremedlem høsten 2022)

Politiattest-ansvarlig: Thorbjørn Viberg

## Valgkomiteens sammensetning

Leder: Jim Stian Hansen

Medlem: Magnus Midtlien

Varamedlem: Anne Line Syversen

## Kontrollkomiteen

Jan Finborud og Frode Steen

# 2 Oversikt over styrets arbeid

## Styremøter

Det er avholdt 3 styremøter i løpet av 2022.

## Aktivitet

Det har vært et innholdsrikt år for klubben. Vi har hatt ytterligere medlemsvekst og sørget for flere store dugnadsinnsatser for å sørge for gode baneforhold på begge baner. Klubben har arrangert Klubbmesterskapet i egen regi og har i tillegg arrangert Mjøstur og Hamar Open i samarbeid med Birdie Diskgolf.

Vi startet sesongen med å tilby innetrening til medlemmer rett på nyåret og startet utesesongen den 05.04 med årets første tirsdagsgolf, av i alt 24 stk. 1 av disse var pargolf med rekordoppmøte på hele 114 deltakere!

Det ble også plass til 11 runder med høstflex etter at tirsdagsgolfen opphørte, 1 av disse var pargolf.

Vi har hatt et gjennomsnittlig oppmøte til ukesgolf på 54 stk.

Klubbmester i klassen MPJ: Tobias Haug Lieng

Klubbmester i klassen FPO: Mia Basmoen

Klubbmester i klassen MPO: Tom Erik Kristiansen

Klubben ble også i år kronet med høythengende titler:

Norgesmester FPO: Anniken Kristiansen Steen

Norgesmester MP50: Torleiv Guntvedt

Eurotour-vinner FPO: Anniken Kristiansen Steen

## Vurdering av aktivitet i forhold til mål

Det ble lagt ned mye arbeid med klargjøring av bane til Hamar Open. Det ble også besluttet fra styret av vi skulle tilby kioskfasiliteter under arrangementene i Ankerskogen i år, dette medførte også mye arbeid på dugnad. Dugnadsaktiviteter for øvrig gikk som planlagt med skifte av kunstgress på Børstad og ordinært vedlikehold som gressklipping og rydding på begge baner.

Under arrangementene fikk vi mye skryt og positive tilbakemeldinger.

Det ble opprettet en kursholderpool som teller 12 ressurser. Det ble også utarbeidet et skriftlig opplegg for kursholdere.

Bua vår har fått en stor og nødvendig face lift innvendig og er nå ryddigere enn noen gang.

Styret har ikke klart å gjennomføre all planlagt og ønsket aktivitet for året, store og viktige områder for utvikling av klubben og tilbudet til medlemmene som et organisert treningstilbud, rekruttering av nye medlemmer til kvinne- og juniorsiden ble ikke gjennomført og blir med til 2023 som satsningsområder.

Klubben deltok ikke med representanter til klubbledersamlingen.

## Økonomi

Vi har hatt normale inntekter og utgifter i 2022. Vi har hatt en forskyvning i både inntekter og utgifter, hvor vi har tatt inn mindre midler i støtte og turneringssammenheng enn tidligere og erstattet disse med inntekter fra kursvirksomhet og kioskdrift. Det er på utgiftssiden gjort noen investeringer i utstyr og varer til drift av kiosk. Klubbtøy og capser har blitt kjøpt inn. En del utgifter ifm. dugnadsaktivitet og gjort opp for en større utgift for 2021.

# 3 Oversikt over medlemstall med mer

Medlemstall for 2022 er 156 stk. En økning på 27 betalende medlemmer fra året før.

Alle er lagt inn i minidrett.

Av den totale medlemsmassen har 10 medlemmer vært kvinner (økning på 1) og 14 vært juniorer (nedgang på 1)